CELEX: 62014CA0591
Language: sk
Date: 2017-09-13 00:00:00
Title: Vec C-591/14: Rozsudok Súdneho dvora (štvrtá komora) z 13. septembra 2017 – Európska komisia/Belgické kráľovstvo (Nesplnenie povinnosti členským štátom — Štátna pomoc — Rozhodnutie 2011/678/EÚ — Štátna pomoc poskytnutá na financovanie testov na skríning prenosných spongiformných encefalopatií (TSE) hovädzieho dobytka — Pomoc nezlučiteľná s vnútorným trhom — Povinnosť vymáhania — Nevykonanie)

13.11.2017   
            
            
               SK
            
            
               Úradný vestník Európskej únie
            
            
               C 382/5
            
         Rozsudok Súdneho dvora (štvrtá komora) z 13. septembra 2017 – Európska komisia/Belgické kráľovstvo
   (Vec C-591/14) (1)
   
   ((Nesplnenie povinnosti členským štátom - Štátna pomoc - Rozhodnutie 2011/678/EÚ - Štátna pomoc poskytnutá na financovanie testov na skríning prenosných spongiformných encefalopatií (TSE) hovädzieho dobytka - Pomoc nezlučiteľná s vnútorným trhom - Povinnosť vymáhania - Nevykonanie))
   (2017/C 382/03)
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: J.-F. Brakeland, B. Stromsky, S. Noë a H. van Vliet, splnomocnení zástupcovia)
   
      Žalovaný: Belgické kráľovstvo (v zastúpení: C. Pochet, L. Van den Broeck a J.-C. Halleux, splnomocnení zástupcovia, za právnej pomoci L. Van den Hende a J. Charles, avocats)
   
      Výrok rozsudku
   
   
               1.
            
            
               Belgické kráľovstvo si tým, že neprijalo všetky opatrenia potrebné na to, aby od príjemcov vymohlo štátnu pomoc, ktorá bola na základe článku l ods. 3 a 4 rozhodnutia Komisie 2011/678/EÚ z 27. júla 2011 týkajúceho sa štátnej pomoci, ktorú poskytlo Belgicko na financovanie skríningu prenosných spongiformných encefalopatií (TSE) hovädzieho dobytka [štátna pomoc C 44/08 (ex NN 45/04)], vyhlásená za protiprávnu a nezlučiteľnú s vnútorným trhom, a tým, že Európsku komisiu neinformovalo o prijatých opatreniach na účely dosiahnutia súladu s týmto rozhodnutím, nesplnilo svoje povinnosti podľa článku 288 štvrtého odseku ZFEÚ a článkov 2 až 4 uvedeného rozhodnutia.
            
         
               2.
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 73, 2.3.2015.